След победата на англо-испано-португалските обединени сили над французите в битката при Витория от 21 юни 1813 г., възстановила статуквото на Иберийския полуостров отпреди войните, и след влизането на съюзниците в Париж през 1814 г., Жули Клари емигрира в Швейцария, където закупува замъка Пранжен на Женевското езеро. След битката при Ватерло, сложила край на Стоте дни на Наполеон през 1815 г., съпругът на Жули бяга в Съединените щати, където с парите от заграбените испански културни ценности закупува имение в Ню Джърси близо до река Делауеър. Съпрузите остават разделени на двата континента до 1841 г.